බිහාර් හි උත්තර් ප්‍රදේශ් දේශ සීමාවේ පිහිටි චෞසා නගර ආසන්නයේ ගඟේ පාවෙමින් තිබූ මළ සිරුරු දුසිම් ගණන පදිංචිකරුවන් භීතියට පත් කරණ හේතුවක් වුනා.උතුරු ප්‍රදේශයේ සිට පහළට පාවී ආ මෙම මළ සිරුරු ආදාහනය කිරීමට හෝ භූමදාන කිරීමට ඉඩක් සොයා ගැනීමට නොහැකි කොවිඩ් රෝගීන්ගේ විය හැකි බවටයි ප්‍රාදේශීය පරිපාලනය විශ්වාස කරන්නේ.“මළ සිරුරු 40-45ක් පමණ පාවෙමින් තිබෙනු දැකගත හැකි වුනා” යැයි චෞසා දිස්ත්‍රික් නිලධාරි අශෝක් කුමාර් පැවසුවා.ගඟට විසි කර ඇති බව පෙනෙන මෙම මළ සිරුරු පුපුරා ගොස් ඇති අතර අවම වශයෙන් දින පහකට වැඩි කලක් ජලයේ පාවෙමින් තිබෙන්නට ඇති බවයි ප්‍රාන්ත බලදාරින් විශ්වාස කරන්නේ.පසුගිය සෙනසුරාදා අර්ධ වශයෙන් පිළිස්සුණු සිරුරු කිහිපයක් යමුනා ගංගාවේ පාවෙන අයුරු හමීර්පූර් නගරයේ දක්නට ලැබුනු බව වාර්තා වුනා.මේ අතර මෙම සිරුරු නොකියවූ සැඟවුණු කොවිඩ් මරණවලට සාක්ෂි බවට කොන්ග්‍රසය චෝදනා කරණවා.එමෙන්ම පසුගිය ඉරිදා, බිහාර් හි කතිහාර් රෝහලේ කාර්ය මණ්ඩලය කොවිඩ් වින්දිතයන්ගේ සිරුරු ගඟට දැමූ බවට චෝදනා නැගුනා.එම සිදුවීමේ වීඩියෝ පට සමාජ මාධ්‍ය තුළ දැඩි ලෙස පැතිර ගියා.එම වීඩියෝවේ දැක්වෙන්නේ කැතියාර් රෝහල් කාර්ය මණ්ඩලය ගිලන් රථයකින් ගෙනා මළ සිරුරු යමුනා ගඟට දමන ආකාරයයි.